Отчет за дейността на читалище „Никола Вапцаров” с. Струма за 2023 г.

Уважаеми членове, гости, приятели и поддръжници на Читалище „Никола Вапцаров 2005” с. Струма.

За ръководството читалището и лично за мен изминалата 2023 г. беше година на предизвикателствата. От една страна предизвикателство да продължим да развиваме дейността в читалището, а от друга да намерим ресурс и стимул да разширим обхвата на дейностите и инициативите в читалището. С първото се справихме горе долу добре, а за второто смело мога да твърдя че се справяме отлично, имаме вече старта, който и през следващите години ще ни дава още по голям стимул да развиваме успешно дейността в читалището.

Уважаеми членове, набързо ще се опитам да ви припомня накратко каква беше нашата дейност през отчетния период.

През 2023 год. Певческите групите към читалището взеха участие във фестивалите: „Златен грозд” в гр. Мелник, фолклорен фестивал в с. Жълтеж общ. Габрово, „От извора“ с. Петрово, фестивал в Златни пясъци общ. Варна, с. Баня общ. Разлог и др. Трябва да отдадем и заслужено внимание на нашите детски танцови групи, които също се представиха отлично във фолклорните фестивали в гр. Кюстендил, „Хоро край Пирина“, фестивал в република Македония и др.

Уважаеми самодейци, започнах отчета с това че 2023 г. беше година на предизвикателството, защото наред с всичките тези участия на нашите групи, тази година поставихме началото на една от години замисляна моя идея. През месец април се проведе първото издание на фолклорния фестивал „Фолклор с приятели“, това беше едно голямо предизвикателство за на с като организатори на такова мащабно мероприятие. Смело можем да заявим че с помощта на всички вас се справихме перфектно, за което Ви благодаря. Във фестивала взеха участие на 350 участника, в това число и участници от Македония и група Украински деца. Приятната атмосфера, пълния площад с участници ни даде стимул и за в бъдеще да продължим го развиваме с повече участници и повече международни участия.

Уважаеми самодейци и членове на читалището опитах се накратко да Ви припомня нашите участия, дано не съм пропуснало някое но сигурна съм в едно, че всеки един от вас пази по свой собствен начин спомените от тези участия спомени които може би няма да забравите никога.

Давайки си сметка за важността на читалището като институция, която да запазва българските традиции и българския дух ръководството на читалището ще продължава да работи така, че поне част от децата, младите и по възрастни жители на с. Струма да останат удовлетворени от това което им дава читалището.

Председател на настоятелството:

/ В. Каталска/